**Drozd**

**Patrik Halgas**

Spieva drozdík, čiviká,

ráno zjedol červíka.

Spieva nám on krásne,

zložím o ňom básne.

Skladá celé sonety,

pre dospelých, pre deti.

Spieva ranné piesne,

každé srdce stisne.

Ty si, drozdík, veľký spevák,

teba pozná každý prvák.

My ideme do školy,

by sme hlúpi neboli.

Poď ty, drozdík, poď s nami,

čivkaj tam pod oknami.

My si spolu zaspievame,

veď drozdíka radi máme.

